# Hector Sánchez Mira

Hèctor Sánchez Mira (Figueres, 4 de maig de 1978), polític català, senador, secretari general de Comunistes de Catalunya i co-coordinador general d'Esquerra Unida i Alternativa.

## Biografia

Es va llicenciar en Biologia a la Universitat de Girona. Participà en el moviment estudiantil als anys 90, però el seu compromís amb l’activisme es va forjar a la contra-cimera de Gènova (2001) i al Fòrum Social Europeu de Florència (2002). De jove s'incorporà a Joves Comunistes, on fou secretari general entre el 2n i el 4t congrés.
Un cop deixà la joventut comunista, va assumir tasques d'organització en la direcció del PSUC Viu. En l'àmbit d'Esquerra Unida i Alternativa, va portar l'Àrea Social, havent-se implicat en la coordinació de la recollida de firmes de la Iniciativa Legislativa Popular per una Renda Garantida de Ciutadania l'any 2013.
L'any 2014 es va produir el procés d'unitat comunista a Catalunya, entre el Partit dels Comunistes de Catalunya i una part del PSUC Viu, del qual Hèctor Sánchez Mira en va ser un dels impulsors. En el nou partit, Comunistes de Catalunya, el secretari general va ser Joan Josep Nuet, si bé en el 2n Congrés de Comunistes de Catalunya, el mes de setembre de 2020, Hèctor Sánchez el rellevà en la secretaria general del partit, fent tàndem amb Nora Sánchez Oussedik com a secretària d'organització. En la direcció del partit comunista, Hèctor Sánchez treballà amb altres dirigents com la senadora Adelina Escandell o l'exregidora de l'Ajuntament de Barcelona Mercedes Vidal.
Sánchez va situar la política estratègica del partit en posicions sobiranistes, apostant per un front democràtic, interpel·lant a totes les esquerres sobiranistes a un front ampli. El gener de 2021 va publicar un article parlant d'un Bildu català i l'agost de 2022 publicà un text conjunt amb Oriol Junqueras, situant la necessitat de col·laboració amb els republicans. L'aposta per la política sobiranista fou un dels motius de ruptura del partit comunista amb Catalunya en Comú, ja que Comunistes de Catalunya considerava que els comuns havien abandonat la política sobiranista
Actualment, en el marc d’Esquerra Unida i Alternativa, Héctor Sánchez n’és el co-coordinador general, juntament amb la també dirigent comunista, Mercedes Vidal, des que Joan Josep Nuet va deixar la coordinació general la primavera de 2019; tant Sánchez com Vidal foren reelegits co-coordinadors generals en la 8a Assemblea Nacional d'EUiA. Després de les eleccions generals de 23 de juliol de 2023, en les quals Sánchez va ser el candidat d'EUiA dins de les llistes d'Esquerra Republicana de Catalunya, fou elegit senador de designació autonòmica pel Parlament de Catalunya, càrrec que va abandonar el 25 de juliol de 2024.

## Referències

* 1 2 Camps, Carlota. «El Parlament elige a Laura Castel y Héctor Sánchez como nuevos senadores de ERC» (en castellà), 01-09-2023. [Consulta: 7 setembre 2023].
* 1 2 Press, Europa. «ERC y Comunistes defienden una república catalana y la colaboración entre la izquierda catalanista», 18-08-2022. [Consulta: 7 març 2023].
* 1 2 «Articles de la realitat*: Hèctor Sànchez Mira i Nora Sànchez Oussedik, el tàndem que pren el relleu a Comunistes». [Consulta: 7 març 2023].
* ↑ «EUiA certifica l'allunyament dels comuns i l'aliança amb ERC i la CUP». [Consulta: 7 març 2023].
* 1 2 admin. «Coordinació col·legiada». [Consulta: 7 març 2023].
* ↑ https://www.elnacional.cat/uploads/s1/13/04/58/0/llista%20Podem%20Dom%C3%A8nech.pdf
* ↑ «Joves Comunistes celebra el seu III congrés» (en castellà). [Consulta: 10 març 2023].
* ↑ EUiA. «La Renda Garantida de Ciutadania es posa en marxa». [Consulta: 7 març 2023].
* ↑ Ferrer, Tomeu. «El PCC y PSUC Viu se unen en Comunistes de Catalunya» (en castellà), 01-11-2014. [Consulta: 6 març 2023].
* ↑ «Nace un nuevo partido comunista en Catalunya». [Consulta: 7 març 2023].
* ↑ Ribera, Ricard. «Las claves del proceso de unidad comunista» (en castellà), 12-07-2013. [Consulta: 7 març 2023].
* ↑ «El proceso de unidad comunista en Cataluña: limando los extremos – Mientras Tanto» (en castellà). [Consulta: 7 març 2023].
* ↑ NacióDigital. «Nuet serà rellevat com a líder de Comunistes després de deu anys». [Consulta: 6 març 2023].
* ↑ España, Senado de. «Senado de España: home» (en castellà). [Consulta: 7 març 2023].
* ↑ «Construir la pau en lloc d’armar-la». [Consulta: 7 març 2023].
* ↑ «La concejal Mercedes Vidal planta a Colau dos semanas antes de las elecciones» (en castellà), 14-05-2019. [Consulta: 7 març 2023].
* 1 2 González, Sara. «EUiA s'independitza dels Comuns i ultima l’aliança amb ERC», 03-02-2023. [Consulta: 7 març 2023].
* ↑ «EUiA emplaça les esquerres sobiranistes a construir un front ampli contra la “sociovergència”». [Consulta: 7 març 2023].
* ↑ «Mercedes Vidal: "En Catalunya necesitamos un frente de izquierdas soberanista amplio"». [Consulta: 10 març 2023].
* ↑ «Un Bildu català?», 12-02-2021. [Consulta: 6 març 2023].
* ↑ Mira, Oriol Junqueras i Héctor Sánchez. «Republicans i comunistes, vers la República Catalana». [Consulta: 6 març 2023].
* ↑ EUiA. «Resolució del Consell Nacional d'Esquerra Unida i Alternativa». [Consulta: 6 març 2023].
* ↑ EUiA. «Resolució política del Consell Nacional del 23 d’octubre de 2020». [Consulta: 6 març 2023].
* ↑ Redacció. «Comunistes de Catalunya aposten per una coalició de Sobiranistes i ERC el 28-A - 09 març 2019». [Consulta: 6 març 2023].
* ↑ Ara. «Héctor Sánchez substitueix Joan Josep Nuet com a coordinador d'EUiA», 14-06-2019. [Consulta: 6 març 2023].
* ↑ ACN. «EUiA reclama "un nou espai" polític per als sobiranistes d'esquerres - 24 oct 2020». [Consulta: 6 març 2023].
* ↑ Ara. «Héctor Sánchez substitueix Joan Josep Nuet com a coordinador d'EUiA», 14-06-2019. [Consulta: 6 abril 2023].
* ↑ «EUiA certifica l'allunyament dels comuns i l'aliança amb ERC i la CUP». [Consulta: 6 març 2023].
* ↑ «Hector Sánchez és el candidat d’EUiA a les Eleccions Generals del 23 de juliol». [Consulta: 7 setembre 2023].